**Vanjärvi-seura ry PÖYTÄKIRJA 8 / 2016**

Hallituksen kokous 8/2016.

**Aika:** Maanantai 10.10.2016 klo 18

**Paikka:** Vanjärven seurojentalo

**Läsnä:** Markku Evelä (Vanjärven Erämiehet), Ville-Veikko Lehtimäki, Suvi Nuotio (siht.), Antti Peisa (Vanjärven Martat), Marjo Simpanen (Vanjärven maaseutunaiset), Paula Steele (Vanjärven vanhempainyhdistys), Esa Tammio, Kati Tammio, Mari Vainio (pj).

**Poissa:** Pirkko Kaskinen, Janne Nuotio (Kalevan Viesti), Heikki Poukka.

**1) Kokouksen avaaminen**

Puheenjohtaja avasi kokouksen kello 18.07.

**2) Laillisuuden ja päätösvaltaisuuden toteaminen**

Kokous todettiin lailliseksi ja päätösvaltaiseksi.

**3) Esityslistan hyväksyminen**

Esityslista hyväksyttiin.

**4) Edellisten pöytäkirjojen hyväksyminen**

Edelliset pöytäkirjat päätettiin lähettää hallitukselle sähköpostitse, ja myös kommentit ja oikaisuvaatimukset voi esittää sähköpostitse. Pöytäkirja katsotaan hyväksytyksi viikon kuluttua lähettämisestä.

**5) Uudet hakemukset**

Vanjärvi-seuran jäsenhakemuksia on tullut kuusi kappaletta. Kaikki hyväksyttiin.

**6) Kyläavustaja**

Hallitukselle listattiin työt, jotka kyläavustaja Mikael Katisko on tähän mennessä tehnyt. Työn jälkeä kiitettiin. Tulevan työlistan puheenjohtaja lupasi lähettää hallituksen jäsenille nähtäväksi.

Koska kyläläiset ovat käyttäneet kyläavustajan palveluita todella vähän, päätettiin kutsua kyläavustaja Mika esittäytymään Palvelut ja elinkeinot -iltaan 27.10.

Päätettiin myös solmia kyläavustajan työsuhteen jatkamiseksi kuuden kuukauden jatkosopimus, mikäli se edelleen Kyläapu-hankkeen kautta onnistuu. Puheenjohtaja valtuutettiin ottamaan yhteyttä projektipäällikkö Juhani Nenoseen ja kyläavustaja Mikael Katiskoon jatkosopimuksen solmimistarkoituksessa.

**7) Vanjärvi - kylän tarina -historiahanke**

Projektivastaava Suvi Nuotio kertoi historiahankkeen tilanteesta. Muisteluiltoja on ollut viisi ja niissä mukavasti osallistujia, lisäksi muita tapahtumia, kuten perinnepäivä, valokuvakilpailun julkistaminen Vanjärven kesäjuhlilla ja seurojentaloviikonloppu täynnä tapahtumia.

**8 Avaimet maisemaan –hanke**

Projektivastaava Paula Steele kertoi uudesta hankkeesta, johon yhdistys on lähtenyt mukaan ja jossa kartoitetaan sekä kehitetään kylämaisemaa. Ensimmäinen tilaisuus on seurojentalolla ensi keskiviikkona.

**9) Kyläkulttuuri kartalle -hanke**

Puheenjohtaja kertoi uusimmasta hankkeesta, johon Vanjärvi-seuraa on pyydetty mukaan. Koska hankkeessa kerätään kartalle merkittäviksi kyläkulttuurin kohteita, se menee päällekkäin molempien käynnissä olevien hankkeiden kanssa (kohdat 7 ja 8). Päätettiin kuitenkin lähteä mukaan hankkeeseen ja listata kylämme merkittävät kohteet sähköpostikeskustelussa.

**10) Lisää elämää kylille pienillä investoinneilla -hanke / Ykkösakseli**

Päätettiin osallistua Ykkösakselin hankkeeseen ”Lisää elämää kylille pienillä investoinneilla” hakemalla tukea viiteen ilmalämpöpumppuun, jotta seurojentalon lämmitys talviaikaan olisi edullisempaa. Hankinta nähtiin yksimielisesti tarpeelliseksi, jotta taloa voidaan käyttää aktiivisesti myös talvella.

**11) Yhteistoimialueiden myynti**

Yhteistoimialueet on päättänyt myydä Lauttansillan vieressä olevan Lastaussilta-nimisen tontin. Esa Tammio on yhteistoimialueiden myynnistä vastaavien henkilöiden pyynnöstä piirtänyt rakennusten paikat ja selvittää rakennuslupa-asiaa kunnasta. Esa Tammio valtuutettiin tekemään yhteistyötä heidän kanssaan myös Vanjärvi-seuran puolesta.

**12) Rakennus- ja kunnostusprojektit**

Sovittiin, että Tervetuloa Vanjärvelle -kyltit pystytetään vielä tänä syksynä. Nalkkarissa on saatu lupa maanomistajalta, Jukka Saariolta, mutta Karkkilan puolella sijoituspaikka on hankalampi, sillä tienpenkka on jyrkkä ja lisäksi valtion maata. Kyltti täytyy sijoittaa lähemmäs kylän keskustaa, esimerkiksi Lauttansillalle. Markku Evelä valtuutettiin huolehtimaan kylttien pystytyksestä.

Lisää kylttejä, mm. Tarrantielle, pystytetään hallituksen päätöksellä keväällä.

Varaston perustukset tulisi tehdä ennen lumia. Myös uusi ilmoitustaulu päätettiin pystyttää vielä syksyllä, samoin lahjoituksena saatu leikkiteline. Lisäksi seurojentalolta viedään pois yksi jätekuorma sekä poltetaan palavat jätteet.

**13) Seurojentaloa koskevat asiat**

Kyläavustajan rakentamaan, lavan sivuun tehdylle varastoparvelle, on nyt nostettu nojalliset tuolit, ylimääräiset pöydät, sekä osa pirtinpenkeistä.

Lavan ympäri pääsee nyt kävelemään, ja lava on nyt toimivampi esimerkiksi teatteritoimintaa ajatellen.

**14) Uimapaikka**

Kirjallista sopimusta uimapaikan hoidosta ei edelleenkään ole olemassa, eikä Vihdin kunta ole maksanut sovittua 300 euroa uimapaikan ylläpidosta, joten se päätettiin laskuttaa tältä vuodelta kunnalta.

**15) KaVin asiat**

KaVin asiat siirrettiin seuraavaan kokoukseen.

**16) Tervetuloa-paketti uusille vanjärveläisille**

Paketin tarpeellisuudesta keskusteltiin. Ehdotettiin myös kyläpuhelinluettelon keräämistä. Näiden asioiden pohtiminen päätettiin panna ensi vuoden toimintasuunnitelmaan.

**17) Vanjärvi-viiri**

Ideaa kylän omasta viiristä, joka toimisi isännänviirinä seurojentalolla ja jota saisi myös ostaa, pidettiin hyvänä. Päätettiin kysyä aluksi taiteilija Mira Matilaiselta, olisiko hän kiinnostunut suunnittelemaan viirin.

**18) Kesäjuhlat 2017**

Päätettiin järjestää kesäjuhlat myös tulevana vuonna. Erikseen perustettava kesäjuhlatoimikunta päättää, millaiset juhlat pidetään.

**19) Toimintasuunnitelma 2016**

Käytiin läpi kyläsuunnitelmaa, johon listatuista aloitteista moni oli jo toteutunut. Myös toimintasuunnitelma käytiin läpi kartoittaen kohtia, jotka tulisi vielä tämän vuoden aikana toteuttaa.

Todettiin, että varainkeruuta on hyvä hajauttaa järjestämällä yksittäisiä tapahtumia ympäri vuoden.

Uutena ideana esitettiin maalaismarkkinat. Pingistoiminta haluttiin käynnistää uudelleen. Samoin nuorisotoiminnan käynnistämistä pohdittiin.

**20) Muut esille tulevat asiat**

Wuosisatamarkkinoiden tarjous parkkeerauksen ohjauksesta hylättiin.

Ehdotus mieskalenterista 2018 sai innostuneen vastaanoton.

Valtakunnallinen Avoimet kylät -tapahtuma järjestetään seuraavan kerran 10.6.2017. Todettiin, että yhdistys on siinä jälleen mukana.

**21) Seuraavan kokouksen ajankohta**

Seuraavan kokouksen ajankohta sovitaan Doodlessa myöhemmin.

**22) Kokouksen päättäminen**

Puheenjohtaja päätti kokouksen kello 20.31.

**Vakuudeksi**

---------------------------------------- --------------------------------------------

Mari Vainio, puheenjohtaja Suvi Nuotio, sihteeri